Mahometus II (sultanus Ottomanicus)
Mahometus II (natus Hadrianopoli die 30 Martii 1432; mortuus Libyssae die 3 Maii 1481), Expugnator dictus, anno 1444 et ab 1451 ad 1481 fuit sultanus Imperii Ottomanici. Die 29 Maii 1453, urbem Constantinopolim expugnavit, quo Imperium Romanum Orientale ad exitum adduxit. Ob plurimas terras quae armis cepit, post Ottomanum I alter Imperii Ottomanici conditor dicitur.